Federer beplan oefenblok van 20 weke | Netwerk24
06 Julie 2020 19:23
Roger Federer. Foto: Gallo Images
Die 38-jarige Switserse maestro het ná twee knieoperasies vroeër aangekondig dat hy nie vanjaar weer in aksie sal wees nie.
Hy sê hy sou bitter graag vandeesweek in Londen by Wimbledon wou speel “vir ’n plek in die tweede week.”
Federer het op die bekendstelling van sy Roger Center Court-hardloopskoene gesê hy dis een van sy groot doelwitte en hy werk daarom elke dag hard aan sy herstelproses.
Hy sê dat hy hom regmaak vir ’n oefenblok van 20 weke vanjaar in die hoop om volgende jaar terug op Wimbledon te wees.
Hy sê hy en sy gesin was in die berge in afsondering.
“Ons was baie ernstig en streng (oor die virus). Ons het niemand gesien nie, ek het my ouers vir bykans drie maande nie gesien.”
Hy het dit geniet om vir solank op een plek te kon wees, iets wat hy in 25 jaar nie beleef het nie. – SuperSport, Sportredaksie
Meer oor: Covid-19-Inperking | Wimbledon | Koronavirus | Tennis | Roger Federer